laion/Wikipedia-Exotic huggingface dataset:
পর্তো নোভো

পর্তো নোভো (ফরাসি: Porto-Novo; আ-ধ্ব-ব:[pɔʁtɔnɔvo]) পশ্চিম আফ্রিকার রাষ্ট্র বেনিনের (বেনাঁঁ) রাজধানী। এটি দেশটির দক্ষিণ-পূর্ব প্রান্তসীমায় আটলান্টিক সাগরের গিনি উপসাগরের সাথে সংযুক্ত একটি উপহ্রদের উপকূলে অবস্থিত; আটলান্টিক মহাসাগর থেকে এটির দূরত্ব প্রায় ১৩ কিলোমিটার। পর্তো নভো নামটি একই বানানের পর্তুগিজ নাম "পোর্তু নোভু" থেকে এসেছে; ১৭৩০ সালে পর্তুগিজরা এই নাম প্রদান করে, যার অর্থ "নয়া পোর্তু" (পর্তুগালের পোর্তু শহরের সাথে সাদৃশ্যের কারণে)। শহরটিতে মূলত গুন ও ইয়োরুবা নৃগোষ্ঠীর লোকেদের বাস; এছাড়া তোরি নামক একটি ক্ষুদ্র নৃগোষ্ঠীও আছে। স্থানীয় গুন-গবে ভাষায় শহরটি "হগবোনু" (টেমপ্লেট:Lang-fon) এবং ইয়োরুবা ভাষায় "আজাশে" নামেও পরিচিত। ১১০ বর্গকিলোমিটার আয়তনের এই নগরীতে ২০১৩ সালের জনগণনা অনুযায়ী ২ লক্ষ ৬৪ হাজারের কিছু বেশি অধিবাসীর বাস ছিল। বেনিনের আইনপ্রণেতারা পর্তো নভোতে মিলিত হন, তবে দেশটির রাষ্ট্রপতির কার্যালয় ও সিংহভাগ সরকারি কার্যালয় পর্তো নোভো থেকে ৩০ কিলোমিটার পশ্চিমে দেশটির বৃহত্তম নগরী কোতোনু-তে অবস্থিত। এখানে বেনিনের জাতীয় নথি সংরক্ষণাগার ও জাতীয় গ্রন্থাগারটি অবস্থিত। এছাড়া এখানে কিছু প্রাচীন আফ্রিকান প্রাসাদের ধ্বংসাবশেষ ও বহু ঔপনিবেশিক আমলে ভবন রয়েছে, যাদের মধ্যে একটি প্রাচীন পর্তুগিজ মহাগির্জা বা ক্যাথেড্রালের নাম উচ্চার্য। পর্তো নোভোতে বহুসংখ্যক আফ্রিকান কারুশিল্পী ও কারুসংঘ রয়েছে। শহরের জাদুঘরগুলিতে হাজার হাজার আফ্রিকান শিল্পকর্ম আছে, যাদের মধ্যে বিভিন্ন ধরনের আফ্রিকান মুখোশ উল্লেখ্য। পর্তো নোভো একটি কৃষি অঞ্চলে অবস্থিত। শহরটিতে কৃষকেরা তাদের পণ্য (যেমন পাম তেল, সাদা শিমুল গাছের তুলা) বিক্রয় করে। তবে এখানে শিল্প ও বাণিজ্যের তেমন বিকাশ ঘটেনি। বরং কোতোনু নগরীটিই দেশটির প্রধান শিল্পকেন্দ্র ও উন্নততর গভীর পোতাশ্রয় সেবাবিশিষ্ট সমুদ্র বন্দর এবং সেখান থেকে দেশের অভ্যন্তরভাগের রেল সংযোগ আছে। পর্তো নোভো সড়কপথে ও রেলপথে পশ্চিম দিকে বেনিনের কোতোনু শহরের সাথে এবং পূর্ব দিকে নাইজেরিয়ার লেগোস নগরীর সাথে সংযুক্ত। পর্তো নোভো নাইজেরিয়া সীমান্ত থেকে মাত্র ১৩ কিলোমিটার দূরত্বে অবস্থিত। ১৬শ শতকের শেষভাগে কিংবা ১৮শ শতকের শুরুতে আল্লাদা নামক একটি নৃগোষ্ঠী এই লোকালয়টির পত্তন করেছিল। তখন এটির নাম ছিল আজাশে। সেটি ইয়োরুবাভাষী পোপো রাজ্যের রাজধানী ছিল। এখানে পর্তুগিজরাও একটি বাণিজ্যকুঠি স্থাপন করে। ১৮শ শতকে পর্তুগিজেরা পর্তো নোভোকে ক্রীতদাস বাণিজ্যের একটি কেন্দ্রে পরিণত করে। তারা এই শহর থেকে দুই আমেরিকা মহাদেশে জাহাজে করে ক্রীতদাস প্রেরণ করত। ১৯শ শতকের শেষভাগে ফরাসিরা অঞ্চলটি বিজয় করে। তারা এখানে দাওমে নামের একটি উপনিবেশ প্রতিষ্ঠা করে এবং পর্তো নোভোকে এর রাজধানী বানায়। ১৯৬০ সালে দাওমে একটি স্বাধীন রাষ্ট্র হিসেবে আত্মপ্রকাশ করে এবং পর্তো নোভো সেটির রাজধানী হিসেবে রয়ে যায়। ১৯৭৫ সালে দাওমে প্রজাতন্ত্র রাষ্ট্রটির নাম বদলে বেনিন বা বেনাঁ রাখা হয়। "Benin: Departments, Major Cities & Towns - Population Statistics, Maps, Charts, Weather and Web Information"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মাসুমা এসমতি-ওয়ারদাক

মাসুমা ইসমতী-ওয়ারদাক একজন আফগান লেখক এবং রাজনীতিবিদ, তিনি যৌথভাবে আফগান পার্লামেন্টে দায়িত্ব পালনকারী প্রথম নারী এবং আফগান শিক্ষামন্ত্রী হিসেবে দায়িত্ব পালন করেন। ১৯৫৩ সালে তিনি কাবুল মহিলা কলেজ থেকে স্নাতক পাশ করেন এবং ১৯৫৮ সালে মার্কিন যুক্তরাষ্ট্রে ব্যবসায শিক্ষায় ডিগ্রি লাভ করেন। ১৯৫৯ সালে, তিনি এবং কুবরা নূরজাই আফগানিস্তানে রানী হুমাইরা বেগমকে পর্দা ছাড়াই প্রকাশ্যে উপস্থিত হওয়ার প্রথম নারীদের মধ্যে একজন হয়েছিলেন। প্রধানমন্ত্রী মোহাম্মদ দাউদ খানের নারীদের স্বেচ্ছায় তাদের পর্দা সরানোর আহ্বানকে সমর্থন করেছিলেন। ১৯৬৪ সালে বাদশাহ মোহাম্মদ জহির শাহ তাকে একটি উপদেষ্টা কমিটিতে নিযুক্ত করেন যা ১৯৬৪ সালের সংবিধানের খসড়া পর্যালোচনা করে নারীদের ভোট দেওয়ার এবং নির্বাচনে দাঁড়ানোর অধিকার প্রদান করে। ১৯৬৫ সালে তিনি কান্দাহার থেকে সংসদের হাউস অব দি পিউপেল এর প্রতিনিধিত্ব করতে নির্বাচিত হন এবং নারী অধিকারের অন্যতম উকিল হয়ে ওঠেন। তিনি ১৯৬৫ সালের নির্বাচনে চারজন নারীর মধ্যে একজন ছিলেন এবং ১০৬৯ সালে পুনঃনির্বাচনে তাঁর আসন হারান। আফগান মহিলা পরিষদ (নারী পরিষদ নামেও পরিচিত) ছিল একটি গণতান্ত্রিক প্রজাতন্ত্র আফগানিস্তান (১৯৭৮-৮৭) এবং আফগানিস্তান প্রজাতন্ত্রের অধীনে (১৯৮৭-৯২) একক একটি নারী সংগঠন। ১৯৮৯ সাল পর্যন্ত সংগঠনের নেতা ছিলেন মাসুমা ইসমাতি-ওয়ারদাক। সংগঠনটি পরিচালনা করত ওয়ারদাক এবং আটজন নারী কর্মী। ১৯৭৮ সালে, নূর মুহাম্মদ তারকীর অধীনে সরকার নারীদের সমান অধিকার প্রদান করে। এতে নারীরা স্বামী এবং তাদের ক্যারিয়ার বেছে নেওয়ার ক্ষমতা দিয়েছে। আফগান মহিলা পরিষদ এর সদস্য সংখ্যা ছিল প্রায় ১৫০০০০ এবং প্রায় সব প্রদেশে এর অফিস ছিল। কাবুলের বেশিরভাগ নারীই মুজাহিদিনদের প্রতিবাদ করেছিলেন কারণ তারা নারীদের ব্যাপারে তাদের পশ্চাদপসরণমূলক আইন করেছিল। তিনি ১৯৫৯-১৯৬৪ এর মধ্যে তিনি কাবুলের জারঘুনা উচ্চ বিদ্যালয়ের অধ্যক্ষ ছিলেন এবং তারপর মাধ্যমিক শিক্ষার মহাপরিচালক হিসেবে নিযুক্ত হন। তিনি ৯৬৪ সালে সাংবিধানিক উপদেষ্টা কমিটির সদস্য হয়েছিলেন এবং নারী বিষয়ে তার সিদ্ধান্ত আফগান প্রগতিশীল সরকার ১৯৬৪ সালে অন্তর্ভুক্ত করে আফগান সংবিধান অনুমোদন করেছিল। তিনি সাবেক শিক্ষামন্ত্রী এবং কাবুল বিশ্ববিদ্যালয়ের বিজ্ঞান অনুষদের অধ্যাপক আবদুল কাইয়ুম ওয়ার্দাককে বিয়ে করেন। ১৯৮৭ সালে তিনি আফগান মহিলা পরিষদের সভাপতি হন। মাসুমা আফগান নারীদের অবদান এবং প্রচেষ্টার বিষয়ে পশতু এবং দরি উভয় ভাষায় নারীর অধিকার সম্পর্কে অনেক বই লিখেছেন। পশতু ভাষায় লেখা “মৌখিক ঐতিহ্যতে মহিলাদের অবদান” বইটি ইংরেজিতেও অনুবাদ করা হয়েছে। Mattar, Philip (2004). Encyclopedia of the Modern Middle East & North Africa: D-K. Macmillan Reference USA. p. 786. আইএসবিএন ৯৭৮-০-০২৮৬৫-৭৭১-৪. Tamim Ansary (2012) Games without Rules: The Often-Interrupted History of Afghanistan Sarfraz Khan (2013) Politics of policy and legislation affectin g women in Afghanistan: One step forward two steps back[স্থায়ীভাবে অকার্যকর সংযোগ] Central Asia Journal, Number 73 Skaine, Rosemarie (2001). The Women of Afghanistan Under the Taliban. McFarland. আইএসবিএন ৯৭৮-০-৭৮৬৪৮-১৭৪-৩. Louis Dupree (2014) Afghanistan Princeton University Press, p653 "Women's rights in Afghanistan"। HiSoUR - Hi So You Are (ইংরেজি ভাষায়)। ২০১৮-০৮-০৯। সংগ্রহের তারিখ ২০২১-০৯-২১।  "How old is Masuma Esmati-Wardak"। HowOld.co (ইংরেজি ভাষায়)। সংগ্রহের তারিখ ২০২১-০৯-২১। [স্থায়ীভাবে অকার্যকর সংযোগ] peoplepill.com। "About Masuma Esmati-Wardak: Afghan politician | Biography, Facts, Career, Wiki, Life"। peoplepill.com। সংগ্রহের তারিখ ২০২১-০৯-২১।
ছিন্ন পত্র

ছিন্ন পত্র হল একটি জনপ্রিয় বাংলা চলচ্চিত্র যা পরিচালনা করেন যাত্রিক। এই চলচ্চিত্রটি বিখ্যাত লেখক নীহার রঞ্জন গুপ্ত এর গল্প থেকে নির্মিত। এই চলচ্চিত্রটি ১৯৭২ সালে কলামন্দির আর্টস মুভিজ ব্যানারে মুক্তি পেয়েছিল এবং এই চলচ্চিত্রটিতে সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, মাধবী মুখোপাধ্যায়, জহর রায়। সারসংক্ষেপ: আশীষ চৌধুরী (উত্তম কুমার) তাঁর বাবা মারা গেছেন জেনে বড় হয়েছেন। তাঁর মার মৃত্যুর ঠিক আগে, তাঁর মা তাঁকে বলেন যে তার বাবা বেঁচে আছেন এবং তাদের পরিত্যাগ করেছিলেন। আশীষ কলকাতায় তাঁর চাকরিতে ফিরে যান। তারপর এক রাতে, বিয়ে থেকে ফিরেছিলেন, তিনি একজনকে হত্যা এবং মহিলাকে অপহরণ হতে দেখেন। খুনের শিকার হলেন আশীষ নিজেই। তিনি জানতে পারেন যে যিনি খুন হন তিনি লখনউয়ের প্রদীপ চৌধুরী এবং তিনি সেখানে গিয়ে ওই ব্যক্তির মৃত্যুর খবর পরিবারকে জানান। যেমনটি তিনি সন্দেহ করেছিলেন, পিতা অধিপ চৌধুরী তাঁর নিজের বাবা, এখন বয়স এবং অসুস্থতায় দুর্বল, অন্ধ, কিন্তু বিশাল সম্পদের অধিকারী। তিনি তাঁর আসল পরিচয় গোপন রাখেন কিন্তু কিছুদিনের জন্য প্রদীপের জায়গা নিতে তাঁর সৎ মাকে রাজি করান। সেখানে তিনি আরতির (মাধবী) সাথে দেখা করেন যাকে তিনি পছন্দ করেন। তিনি প্রদীপের আত্মীয়, বন্ধু এবং সুরজিৎ বন্দ্যোপাধ্যায়ের (দিলীপ মুখোপাধ্যায়) সাথে দেখা করেন, যিনি অধিপ চৌধুরীর ব্যবসা পরিচালনা করেন। তাঁর সৎ মায়ের অনুরোধে আশীষ ব্যবসার দেখাশোনা শুরু করে এবং জালিয়াতি এবং চুরির একাধিক ঘটনার সম্মুখীন হয়। যখন তিনি সুরজিতের বিরুদ্ধে জাল টানতে শুরু করেন, প্রদীপের স্ত্রী রুমা ঘটনাস্থলে আসেন এবং সুরজিত তাকে সাক্ষ্য দেয় যে আশীষ তার সৎ ভাইয়ের হত্যাকারী। উত্তম কুমার সুপ্রিয়া চৌধুরী মাধবী মুখোপাধ্যায় অসিতবরণ জহর রায় দিলীপ মুখোপাধ্যায় অনাদি বন্দ্যোপাধ্যায় হারাধন ব্যানার্জী উমানাথ ভট্টাচার্য অপর্ণা দেবী চন্দ্রাবতী দেবী ঊষা দেবী নিলোতপাল দে কমল মিত্র অমরনাথ মুখোপাধ্যায় আনন্দ মুখোপাধ্যায় সাধন সেনগুপ্ত সুব্রত সেনশর্মা গৌর শী FilmiClub। "Chhinnapatra (1972)"। FilmiClub (ইংরেজি ভাষায়)। সংগ্রহের তারিখ ২০২১-০৯-২৩।  "Chinnapatra (1972) Bengali Movie-Uttam Kumar-Supruya Devi-Madhabi – Calcutta Tube" (ইংরেজি ভাষায়)। সংগ্রহের তারিখ ২০২১-০৯-২৩।  "Chinnapatra (1972)"। Indiancine.ma। সংগ্রহের তারিখ ২০২১-০৯-২৩।  "Chinnapatra on Moviebuff.com"। Moviebuff.com। সংগ্রহের তারিখ ২০২১-০৯-২৩।  ইন্টারনেট মুভি ডেটাবেজে ছিন্ন পত্র (ইংরেজি)
স্বাতী হত্যা মামলা

এস স্বাতী ছিলেন ২৪-বছর বয়সী ভারতীয় ইনফোসিস সংস্থার কর্মচারী, যিনি ২০১৬ সালের ২৪ শে জুন ভারতের তামিলনাড়ুর চেন্নাইয়ের নুঙ্গামবাক্কাম রেলওয়ে স্টেশনে খুন হন। অনেক লোকের সামনে স্বাতীকে হত্যা করা হয়, যাত্রীরা নির্বাক দর্শকের মত ছিল, একজন হামলাকারী, যাকে রামকুমার বলে সন্দেহ করা হয়, সে পালিয়ে যায় এবং পুলিশ আসার আগে ও তাদের তদন্ত প্রক্রিয়া শুরু করার আগে স্বাথীর দেহ অযত্নে অবস্থায় পড়ে থাকে। স্বাতী ভারত সরকারের স্বাস্থ্য বীমা কোম্পানি ইএসআইসি-এর অবসরপ্রাপ্ত কর্মচারী সান্থানা গোপালকৃষ্ণনের মেয়ে ছিলেন। তিনি ২০১৪ সালে ধানলক্ষ্মী কলেজ অব ইঞ্জিনিয়ারিংয়ে কম্পিউটার বিজ্ঞানে স্নাতক ডিগ্রী সম্পন্ন করেন, একই বছর আনা বিশ্ববিদ্যালয়ে ওরাকলে একটি কোর্স গ্রহণ করেন। ইনফোসিসে চাকরির জন্য নির্বাচিত হওয়ার পর, তিনি মহীশূরে প্রশিক্ষণ নিয়েছিলেন এবং সিস্টেম ইঞ্জিনিয়ারের চাকরি পেয়েছিলেন। ইঞ্জিনিয়ারিং কলেজের স্বাতীর বন্ধু সিধু তাকে একজন বন্ধুত্বপূর্ণ মহিলা হিসেবে বর্ণনা করেছেন, যিনি সাধারণত নিজের মত করেই থাকতেন। স্বাতীর বাবা ভারতীয় সময়ে ২০১৬ সালের ২৪শে জুন প্রায় সকাল ৬ টা ৩০ মিনিটে চেন্নাইয়ের নুঙ্গামবাক্কাম রেলওয়ে স্টেশনে পৌঁছে দিয়ে যান। তার দৈনন্দিন রুটিনের অংশ হিসাবে, স্বাতী মাহিন্দ্রা ওয়ার্ল্ড সিটিতে তার কর্মস্থলে যাওয়ার জন্য স্টেশনে অপেক্ষা করছিলেন। প্রায় ৩০ মিনিট আগে থেকে তার জন্য অপেক্ষা করা একজন ব্যক্তির সাথে তর্ক করার পর তাকে কাস্তে দিয়ে ছুরিকাঘাতে হত্যা করা হয়েছিল। সকাল ৬ টা ৪২ মিনিটে হামলাকারী পালিয়ে যায়। প্রাথমিকভাবে, যে পুলিশ তার মৃতদেহটি খুঁজে পেয়েছিল সে কাছের দোকান থেকে কেনা শার্ট দিয়ে ঢেকে রেখেছিল এবং তার দেহ দুই ঘন্টারও বেশি সময় ধরে এমন অবস্থায় পড়ে ছিল। একজন ঊর্ধ্বতন কর্মকর্তা পরে স্টেশনে পৌঁছে লাশটি সরকারি জেনারেল হাসপাতালে পৌঁছে দেন। মাদ্রাস হাইকোর্ট লাশের প্রতি শ্রদ্ধা জানাতে রেলওয়ে পুলিশের ধীরগতির নিন্দা জানিয়ে বলেছে তদন্তে শিথিলতা প্রমাণিত হলে হস্তক্ষেপ করা হবে। সামান্য অগ্রগতি হওয়ার পর মামলাটি দ্রুত রেল পুলিশ থেকে শহর পুলিশের কাছে হস্তান্তর করা হয়। ২০১৬ সালের ১ জুলাই হত্যা করার জন্য রামকুমারকে তিরুনেলভেলিতে গ্রেফতার করা হয়। তিনি অভিযুক্ত তার গলা তিনি গলা কেটে আত্মহত্যার চেষ্টা করেছিলেন এবং তাকে তিরুনেলবেলির সরকারি হাসপাতালে স্থানান্তর করা হয়। স্বাতীর বন্ধু বিলাল মালিককে পুলিশী জিজ্ঞাসাবাদের জন্য ডাকা হয়। "Chennai: Swathi, soft-spoken person, say relatives"। Deccan Chronicle। ২৫ জুন ২০১৬। সংগ্রহের তারিখ ৫ জুলাই ২০১৬।  "Crime capital"। Frontline। জুলাই ২২, ২০১৬।  Sathish, M. (জুলাই ৩, ২০১৬)। "In depth: Here's the complete story behind Swathi's murder"। New Indian Express। জুলাই ৩, ২০১৬ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২১, ২০২১।  Janardhanan, Arun (জুন ২৭, ২০১৬)। "Female Infosys employee hacked to death at Chennai railway station"। Indian Express।  "Swathi's body left lying on railway station platform for 2 hours"। New Indian Express। ২৫ জুন ২০১৬। ২৫ জুন ২০১৬ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৬।  "Swathi murder case accused kumar arrested in Tirunelveli"। The Hindu Business Line। জুলাই ২, ২০১৬।  Ayyapan, V. (জুন ২৭, ২০১৬)। "City police to handle Infosys employee murder case"। Times of India।  "Swathi murder case: Prime accused kumar to be brought before court today"। Indian Express। ৪ জুলাই ২০১৬। সংগ্রহের তারিখ ৪ জুলাই ২০১৬। [স্থায়ীভাবে অকার্যকর সংযোগ]
দ্বিতীয় মন্দির

দ্বিতীয় মন্দির (হিব্রু: בֵּית־הַמִּקְדָּשׁ הַשֵּׁנִי‎, বেইথ হা'মিকদাশ হা'শেনি) জেরুজালেমের হারাম আল-শরিফে অবস্থিত ইহুদিদের কেন্দ্রীয় পবিত্র মন্দির, যার অস্তিত্ব আনু. ৫১৬ খ্রিস্টপূর্ব থেকে আনু. ৭০ খ্রিস্টাব্দ পর্যন্ত ছিলো। হিব্রু বাইবেল অনুসারে শলোমনের মন্দিরটিকে (প্রথম মন্দির) দ্বিতীয় মন্দির দ্বারা প্রতিস্থাপিত করা হয় যা ৫৮৬ খ্রিস্টপূর্বে ব্যাবিলনীয়দের দ্বারা ধ্বংসপ্রাপ্ত হয় এবং যিহূদা রাজ্যের একটি অংশকে পরবর্তীতে ব্যাবিলনে নির্বাসিত করা হয়। বাইবেল অনুযায়ী দ্বিতীয় মন্দিরটি নির্মাণে পারস্য সাম্রাজ্যের ইয়াহুদি প্রদেশের রাজ্যপতি ও ডেভিড রাজবংশের রাজপুত্র জেরুবাবেলের নেতৃত্বে ব্যাবিলনে নির্বাসন ফেরত ইহুদি দল নির্মাণ করে। তবে হাসমোনীয় সাম্রাজ্যের রাজা মহান হেরোডের আমলে দ্বিতীয় মন্দিরটি নতুন করে সংস্কার করা হয় এবং সম্প্রসারণ করা হয়। ব্যাবিলনীয়রা যেভাবে শলোমনের মন্দির ধ্বংস করেছিলো ঠিক সেভাবেই রোমানরা আনুমানিক ৭০ খ্রিস্টাব্দে ইহুদি বিদ্রোহের সময় দ্বিতীয় মন্দিরটি ধ্বংস করে। দ্বিতীয় মন্দিরটি ৫৮৫ বছর টিকে ছিলো। ইহুদি অক্ষতত্ত্ব বিশ্বাস করে ভবিষ্যতে মশীহের যুগে দ্বিতীয় মন্দিরটি নতুন তৃতীয় মন্দির দ্বারা প্রতিস্থাপিত হবে। Schiffman, Lawrence H. (২০০৩)। Understanding Second Temple and Rabbinic Judaism। New York: KTAV Publishing House। পৃষ্ঠা 48–49। আইএসবিএন 978-0881258134। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ezra 6:15,16 Based on regnal years of Darius I, brought down in Richard Parker & Waldo Dubberstein's Babylonian Chronology, 626 B.C.–A.D. 75, Brown University Press: Providence 1956, p. 30. However, Jewish tradition holds that the Second Temple stood for only 420 years, i.e. from 352 BCE – 68 CE. See: Hadad, David (২০০৫)। Sefer Maʻaśe avot (হিব্রু ভাষায়) (4 সংস্করণ)। Beer Sheba: Kodesh Books। পৃষ্ঠা 364। ওসিএলসি 74311775। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (with endorsements by Rabbi Ovadia Yosef, Rabbi Shlomo Amar, and Rabbi Yona Metzger); Sar-Shalom, Rahamim (১৯৮৪)। She'harim La'Luah Ha'ivry (Gates to the Hebrew Calendar) (হিব্রু ভাষায়)। Tel-Aviv। পৃষ্ঠা 161 (Comparative chronological dates)। ওসিএলসি 854906532। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ; Maimonides (১৯৭৪)। Sefer Mishneh Torah - HaYad Ha-Chazakah (Maimonides' Code of Jewish Law) (হিব্রু ভাষায়)। 4। Jerusalem: Pe'er HaTorah। পৃষ্ঠা 184–185 [92b–93a] (Hil. Shmitta ve-yovel 10:2–4)। ওসিএলসি 122758200। According to this calculation, this year which is one-thousand, one-hundred and seven years following the destruction, which year in the Seleucid era counting is [today] the 1,487th year (corresponding with Tishri 1175–Elul 1176 CE), being the year 4,936 anno mundi, it is a Seventh Year [of the seven-year cycle], and it is the 21st year of the Jubilee" (END QUOTE). = the destruction occurring in the lunar month of Av, two months preceding the New Year of 3,829 anno mundi. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভারতে চুল কাটার ঘটনা

২০১৭ সালের জুন মাস থেকে ভারতে অব্যক্ত বা ব্যাখ্যাতীত চুল কাটা বা বিনুনি কাটার ঘটনা রিপোর্ট করা হয়। ২০১৭ সালের ২৩ শে জুন প্রথম ব্যাপকভাবে নথিভুক্ত করা ঘটনা: এবিপি নিউজ রিপোর্ট করে, যে রাজস্থানের বিকানেরের এক ঘুমন্ত মহিলার চুল 'ডাইনী' কর্তৃক কেটে ফেলা হয়। ভারতজুড়ে, বিশেষ করে দিল্লি, বিহার, হরিয়ানা, উত্তরাখণ্ড, উত্তর প্রদেশ ও কাশ্মীরের মধ্যে একই ধরনের ঘটনা ক্রমবর্ধমানভাবে নথিভুক্ত করা হয়। ২০১৭ সালের ২৩ জুন এপিপি নিউজ জানিয়েছে, রাজস্থানের বিকানেরের এক মহিলার চুল ঘুমানোর সময় 'ডাইনী' কেটে ফেলেছিল। এরপর চুল কাটার ঘটনা এবং মহামারীর আশঙ্কা – বিশেষ করে রাজস্থানে – বেড়ে যায়। ঘটনা শুধু রাতে নয় দিনের বেলায়ও ঘটে। ২৩ শে জুনের ঘটনার তিন দিন আগে, যোধপুরের পিপাদ সিটিতে একই রকম একটি ঘটনা ঘটেছিল, যেখানে সকালে ঘুম থেকে ওঠার সময় একটি মেয়ের দেখতে পায় তার চুল কাটা হয়েছে। এই খবরটি প্রথম দৈনিক ভাস্কর প্রকাশিত হয়। হারিয়ে যাওয়া চুলের পাশাপাশি মেয়েটি তার শরীরের অন্যান্য অংশে আঘাতের চিহ্ন দেখিয়েছে।[কোন অংশ? ] যখন পুলিশ তদন্ত করে, তারা দেখতে পায় যে মেয়েটির চুল একটি ব্লেড দ্বারা কাটা হয়েছে। তবে তারা অপরাধীকে খুঁজে পায়নি। হিন্দুস্তান টাইমস ২০১৭ সালের ৬ জুলাই রিপোর্ট করেছে যে একে অপরের অপরিচিত ১৩ বছর ও ১৪ বছর বয়সী রাজস্থানের দুই মেয়ে উভয়ই চুল কাটার ঘটনার শিকার হয়। ২০১৭ সালের আগস্টের শুরুতে, আলিগড় ও মুরাদাবাদ থেকে দুটি মামলা নথিভুক্ত করা হয়েছিল। বুলন্দশহরে চারটি ঘটনা ঘটে। কিন্তু পরে উত্তরপ্রদেশ (ইউপি) পুলিশ ও দিল্লি পুলিশ স্পষ্ট করে বলেছে যে ঘটনাগুলি কেবল গুজব। দ্য ইন্ডিয়ান এক্সপ্রেস নিউজ চ্যানেলের মতে, পুরো উত্তর ভারতে প্রায় ত্রিশটি মামলা দায়ের করা হয়েছিল। এক ৬২ বছর বয়সী মহিলাকে ২ই আগস্ট আগ্রার গ্রামবাসীরা "ডাইনী" অপবাদে অভিযুক্ত করে হত্যা করেছিল, তারা অনুমান করেছিল উক্ত মহিলা মেয়েদের বিনুনি কেটেছিল। এনডিটিভি ইন্ডিয়া এই খবরটি ২০১৭ সালের ৩ আগস্ট প্রচার করে। শহর থেকে পালিয়ে যাওয়া ও ভিকটিমের প্রতিবেশী দুই সন্দেহভাজনের বিরুদ্ধে ইউপি পুলিশ হত্যা মামলা দায়ের করেছে। "रात में लोगों की बाल काटने वाली 'चुड़ैल' का वायरल सच"। ABP News (ইংরেজি ভাষায়)। ২০১৭-০৬-২৩। ২০১৭-০৮-২১ তারিখে মূল থেকে আর্কাইভ করা। সংগ্রহের তারিখ ২০১৭-০৮-২২।  "रात में बाल काटने की अफवाह या सच्चाई, पुलिस के लिए पहेली"। dainikbhaskar (হিন্দি ভাষায়)। ২০১৭-০৬-২০। সংগ্রহের তারিখ ২০১৭-০৮-২৩। [স্থায়ীভাবে অকার্যকর সংযোগ] "Rajasthan's scissorhands? Panic in villages after 'ghost' chops off women's hair"। hindustantimes.com/ (ইংরেজি ভাষায়)। ২০১৭-০৭-০৬। সংগ্রহের তারিখ ২০১৭-০৮-২২।  "Fresh cases of mysterious hair-chopping surface in Aligarh, Moradabad and Bulandshahr"। The Indian Express (ইংরেজি ভাষায়)। ২০১৭-০৮-০৫। সংগ্রহের তারিখ ২০১৭-০৮-২২।  "Fresh cases of mysterious hair-chopping surface in Aligarh, Moradabad and Bulandshahr"। The Indian Express (ইংরেজি ভাষায়)। ২০১৭-০৮-০৫। সংগ্রহের তারিখ ২০১৭-০৮-২২।  "Woman Branded Witch, Killed In UP Amid 'Braid Cutting' Scare"। m.ndtv.com (ইংরেজি ভাষায়)। সংগ্রহের তারিখ ২০১৭-০৮-২৪।
সুনীল রাস্তোগী

সুনীল রাস্তোগী (জন্ম ১৯৭৯) একজন ধারাবাহিক ধর্ষক যে অসংখ্য নাবালিকা মেয়েদের ধর্ষণের অভিযোগে ২০১৭ সালের ১৫ই জানুয়ারী গ্রেপ্তার হয়েছিল। ২০১৭ সালে তার গ্রেফতারের আগে রাস্তোগী কমপক্ষে ১৩ বছর ধরে স্কুল থেকে বাড়ি ফেরা মেয়েদের লক্ষ্য করে আসছিল। রাস্তোগী, পেশায় দর্জি। সে উত্তরপ্রদেশের রামপুর অঞ্চলের লোক। বিদ্যালয়ের নাবালিকা ছাত্রীরা যখন বাড়ি ফিরত, তখন রাস্তোগী তাদের প্রলুব্ধ করত। সে নাবালিকাটিকে তার বাবার বন্ধু বলে মিথ্যা পরিচয় দিত এবং তাদের কাপড় ও খাবার দিয়ে লোভ দেখাত। প্রতি শিশুর জন্য, সে একটি নতুন পোশাক সেলাই করে আনত এবং একটি নতুন মোড়কে উপহার নিত। হিন্দুস্তান টাইমসের মতে, রাস্তোগী "দুপুর ২টো থেকে বিকাল ৪টের মধ্যে স্কুল থেকে স্কুলে শিকারের সন্ধানে ঘুরঘুর করত" এবং সে তার সাথে মেয়েদের স্কুলের তালিকাও বহন করত। রাস্তোগী এমন শিকারদের বাছাই করত যারা তাদের দল থেকে আলাদা হয়ে বাড়ি ফিরছে। ২০০৪ সাল থেকে শুরু করে সে শত শত স্কুল ছাত্রীকে লাঞ্ছিত করেছিল বলে জানা গেছে। রাস্তোগির একটা কুসংস্কার ছিল, সে অপরাধের চেষ্টা করার আগে লাল এবং নীল রঙের পোশাক পরত এবং বিশ্বাস করত যে সে এইভাবে চললে ধরা পড়বে না। সূত্র মতে, রাস্তোগি বিবাহিত ছিল এবং তার পাঁচটি সন্তান ছিল। রাস্তোগী, তার অপরাধের ধারা অনুযায়ী নাবালিকা স্কুলের মেয়েদের উপর হামলা করত, অপরাধ কার্যকর করার জন্য। সে কেবলমাত্র বিজোড় তারিখেই সম্পর্ক ক্রান্তি এক্সপ্রেস ধরত এবং শিকারের খোঁজে দিল্লি পৌঁছাত। টাইমস অব ইন্ডিয়ার প্রতিবেদনে বলা হয়েছে যে, ২০০৪ সালে রাস্তোগি তার পরিবারসহ ময়ূর বিহার ছেড়ে যেতে বাধ্য হয়েছিল, সে সেইসময় প্রতিবেশীর মেয়েকে লাঞ্ছিত করার চেষ্টা করে ধরা পড়ে গিয়েছিল। পুলিশের সঙ্গে জিজ্ঞাসাবাদে, রাস্তোগি ২০০৪ সাল থেকে অপরাধ করার কথা স্বীকার করে এবং বলে যে সে কিছু মিথ্যা অজুহাতে মেয়েদের প্রলোভন দেখাত, তারপর তাদের নির্জন এলাকায় নিয়ে গিয়ে ধর্ষণ করত। ২০১৭ সালের জানুয়ারিতে দিল্লি পুলিশ যখন রাস্তোগিকে গ্রেফতার করেছিল, সে তখন তার পরিবারের সাথে উত্তরাখণ্ডের রুদ্রপুরে অবস্থান করছিল এবং সুযোগ মত দিল্লি আসছিল। এর আগে, এক নাবালিকাকে অপহরণ ও শ্লীলতাহানির ঘটনায় রাস্তোগী উত্তরাখণ্ডের হালদোয়ানিতে জেল খেটেছিল। ২০০৮ সাল থেকে, সে মাদক বহন এবং অপহরণ সংক্রান্ত মামলায় চারবার গ্রেপ্তার হয়েছিল। ২০১৭ সালের ১৫ই জানুয়ারী রাস্তোগী পূর্ব দিল্লির নিউ অশোক নগরের কাছে ধরা পড়ে। নিউ অশোক নগরে পুলিশ ৭ বছর বয়সী এক নাবালিকার ধর্ষণ মামলার তদন্ত করছিল। সেখানে একটি ক্লোজড সার্কিট টেলিভিশনে রাস্তোগীকে দেখা গিয়েছিল, ৭ বছরের নির্যাতিতা নাবালিকাটির সাথে কথা বলতে। সেখান থেকেই রাস্তোগীর পরিচয় জানা গিয়েছিল। অভিযুক্ত শিশু ধর্ষক (পেডোফাইল) সুনীল রাস্তোগীর স্ত্রী তাকে আর দেখতে চান না। "Serial Rapist of minors"। Indian Express। ১৬ জানুয়ারি ২০১৭।  "Sunil Rastogi, confessed his crimes during interrogation"। Mirror UK। ১৬ জানুয়ারি ২০১৭।  "Sunil Rastogi confesses to sexually abusing over 500 girls in 12 years: How the tailor was nabbed"। সংগ্রহের তারিখ ২১ সেপ্টেম্বর ২০২১।  "Hundreds of girls were abused"। The Times of India। ১৬ জানুয়ারি ২০১৭।  "Police arrest serial paedophile"। India Today। ১৫ জানুয়ারি ২০১৭।  "'Good that he was caught' : Wife of Delhi 'serial rapist' doesn't want to lament"। সংগ্রহের তারিখ ২১ সেপ্টেম্বর ২০২১।
কুচান কন্যাদের গল্প (বই)

কুচান কন্যাদের গল্প :এটি ইরানের লেখক আফসানেহ নাজমাবাদী রচিত ১৯৯৮ সালের রাজনৈতিক ইতিহাস গ্রন্থ, যাতে লিঙ্গ ও জাতীয় স্মৃতিমূলক লেখা রয়েছে। বইটিতে ১৯০৫ সালে ইরানে মানব পাচারের ঘটনা বর্ণনা করা হয়েছে। কুচান জেলা থেকে ২৫০ জন বালিকার একটি দলকে শুল্ক বাবদ স্থানীয় সরকার অপহরণ করেছিল ও বিক্রি করে দিয়েছিলো। নাজমাবাদী এই ঘটনাটিকে প্রাদেশিক সরকার এবং জাতীয় শাসন ব্যবস্থার বহু কাজের একটি উদাহরণ হিসেবে উপস্থাপন করেছেন, যার ফলে সাংবিধানিক বিপ্লব উদ্ভূত হয়েছিল। কুচান প্রদেশের প্রাদেশিক গভর্নর আসফ আল-দাওলা, সমস্ত নাগরিকের জন্য তাদের আয় যাই হোক না কেন, একটি সমতুল্য কর নির্ধারণ করেন। খারাপ ফসলের কারণে দরিদ্ররা এই কর পরিশোধ করতে পারত না। অর্থ সংগ্রহের একমাত্র উপায় ছিল অভিজাত তুর্কমেন যাযাবরদের কাছে তাদের মেয়েদের বিক্রি করা। তুর্কমেনরাও গ্রামে অভিযান শুরু করে এবং নারীদের বন্দী করে। যখন নাগরিকরা অর্থ প্রদান স্থগিত রাখার জন্য আবেদন করেছিল, তখন প্রাদেশিক সরকারের কর্মকর্তারা তাদের গুলি করে হত্যা করে। প্রায় ২৫০ জন মেয়ে বিক্রি হয়েছিল। তারা কুচানের কন্যা হিসাবে পরিচিত হয়ে ওঠে। নাজমাবাদীর মতে, কীভাবে ইরানি নারীদের "পাচারের বস্তু" হিসেবে দেখা হয় এই ঘটনাটি তার প্রতীকী হয়ে উঠেছে, এবং সেই সরকারের অধীনে থাকা মানুষের দারিদ্র্য ও সামাজিক অবিচারের উদাহরণ বহন করছে। কুচানের লোকেরা কেন্দ্রীয় সরকারের কাছে গিয়ে প্রতিবাদ করেছিল এবং সাহায্য চেয়েছিল। অবশেষে একজন তদন্তকারীকে কুচানে পাঠানো হয়। তিনি প্রাদেশিক গভর্নরের কাছে উৎকোচ প্রাপ্ত হয়ে কেন্দ্রীয় সরকারকে প্রকৃত ঘটনার প্রতিবেদন পেশ করেননি। নাগরিকরা আবার কেন্দ্রীয় সরকারের কাছে গিয়ে প্রতিবাদ করে এবং অবশেষে সমস্যার সমাধান হয়। এই গল্পটি সারা ইরানের সংবাদপত্রে প্রকাশিত হয়েছিল। এরপর সামাজিক ন্যায়বিচার এবং একটি সংসদীয় সরকারের জন্য জনসাধারণের দাবি উঠেছিল। নাজমাবাদীর মতে, এই পর্বটিও দেখিয়েছিল যে, দেশজুড়ে বিশ্বসযোগ্য তথ্য প্রচারের ক্ষেত্রে সংবাদপত্রগুলি কতটা কার্যকর ছিল। কারণ অনেক ইরানিরা কুচানে থাকা ব্যক্তিদের প্রতি সহানুভূতিশীল ছিলেন এবং সাংবিধানিক সরকারের জন্য প্রচারণায় যোগ দেন। আসফ আল-দাওলাহ এবং তার অনেক উচ্চপদস্থ কর্মকর্তাদের ১৯০৬ সালে নতুন শাসনের অধীনে বিচারের সম্মুখীন করা হয়েছিল এবং তুর্কমেনদের কাছ থেকে মেয়েদের ফিরিয়ে আনার জন্য একাধিক প্রচেষ্টা করা হয়েছিল। কিছু মেয়েকে উদ্ধার করে তাদের পরিবারের কাছে ফিরিয়ে আনা হলেও, বেশিরভাগ মেয়েকে পাওয়া যায়নি। Najmabadi, Afsaneh (১৯৯৮)। The Story of Daughters of Quchan: Gender and National Memory in Iranian History। Syracuse University Press।  Amin, Camron (২০০০)। "The Story of the Daughters of Quchan: Gender and National Memory in Iranian History, by Afsaneh Najmabadi. 257 pages, notes, figures, maps, glossary, bibliography, index. Syracuse, NY: Syracuse University Press, 1998. $24.95 (Paper) ISBN 0-8156-2790-4" (ইংরেজি ভাষায়): 209–210। আইএসএসএন 0026-3184। ডিওআই:10.1017/S0026318400040487।